Пасёлак Капцэвічы на Петрыкаўшчыне займае сваё адметнае месца, і адметнасць гэтая найперш у яго заселенасці, бо адносіцца да так званых тысячнікаў. З відавочных плюсаў гэтага населенага пункта – канечне, чыгунка, блізкае размяшчэнне да райцэнтра, а значыць, да маштабнай будоўлі ГАК, чым, уласна, і карыстаецца мясцовы люд, што здае жылыя пакоі будаўнікам. Не так далёка размешчана яшчэ адно буйное прадпрыемства, дзе ў тым ліку працаўладкаваны мясцовыя жыхары – ЭЛПГ “Ляскавічы”. Ну і, канечне, свой уклад у забеспячэнне працоўнымі месцамі даюць установы сацыяльнай сферы – школа, садок, амбулаторыя ўрача агульнай практыкі, шэраг магазінаў розных формаў уласнасці (яшчэ адна выключнасць пасёлка) і дом-інтэрнат для псіхічна хворых.